**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „VISI KARTU – SVEIKATOS RITMU” IR** **JO DALINIO** **FINANSAVIMO**

2020 m. gegužės 25 d. Nr. 34-382

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemone Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ Nr. LEADER-19.2-SAVA-6, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.1 uždaviniu „Skatinti Lazdijų rajono savivaldybės gyventojų socialinę ir pilietinę saviraišką“, atsižvelgdama į asociacijos Veisiejų klubo „Ąžuolas“ 2020-05-25 prašymą Nr. S-01 „Dėl projekto „Visi kartu – sveikatos ritmu“ dalinio finansavimo“, Lazdijų rajono savivaldybės taryba n u s p r e n d ž i a:

1. Pritarti asociacijos Veisiejų klubo „Ąžuolas“ projektui „Visi kartu – sveikatos ritmu“ ir numatyti 2020 m. Lazdijų rajono savivaldybės biudžete 5 proc. projekto vertės tinkamų finansuoti išlaidų, bet ne daugiau kaip 350 Eur.
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, tel. (8 318) 51 244

**LAZDIJŲ RAJONO SAVIVALDYBĖS TARYBOS**

**SPRENDIMO „DĖL PRITARIMO PROJEKTUI „VISI KARTU – SVEIKATOS RITMU” IR** **JO DALINIO** **FINANSAVIMO“**

**AIŠKINAMASIS RAŠTAS**

2020-05-25

Lazdijų rajono savivaldybės tarybos sprendimo projektas „Dėl pritarimo projektui „Visi kartu – sveikatos ritmu” ir jo dalinio finansavimo” parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 50 straipsnio 3 dalimi, Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemone „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ Nr. LEADER-19.2-SAVA-6, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.1 uždaviniu „Skatinti Lazdijų rajono savivaldybės gyventojų socialinę ir pilietinę saviraišką“ ir atsižvelgiant į asociacijos Veisiejų klubo „Ąžuolas“ 2020-05-25 prašymą Nr. S-01 „Dėl projekto „Visi kartu – sveikatos ritmu“ dalinio finansavimo“.

Šio sprendimo tikslas – pritarti asociacijos Veisiejų klubo „Ąžuolas“ projektui „Visi kartu – sveikatos ritmu“ ir numatyti 2020 m. Lazdijų rajono savivaldybės biudžete 350 Eur šio projekto įgyvendinimui, t. y. 5 proc. projekto vertės.

Asociacija Veisiejų klubas „Ąžuolas“ rengia projektą „Visi kartu – sveikatos ritmu“ pagal Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemonę „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ Nr. LEADER-19.2-SAVA-6.

Didžiausia galima paramos suma vietos projektui – 7000 Eur. Priemonė „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ skirta didinti socialinį, kultūrinį, sveikos gyvensenos ir aktyvaus poilsio potencialą. Stiprėjant žmonių kultūrinės, socialinės, aktyvios ir turiningos veiklos įgūdžiams, sukuriamos prielaidos aktyvesnei gyventojų socialinei pozicijai.

Priemone taip pat siekiama paskatinti kaimo jaunus žmones imtis bendrų iniciatyvų, skatinti jaunų žmonių socialinę, kultūrinę, turiningo laisvalaikio, pažintinę, švietėjišką veiklą, taip mažinant žalingų įpročių paplitimą ir didinant jaunų žmonių motyvaciją likti kaime.

Bendra projekto „Visi kartu – sveikatos ritmu“ vertė – 7000 Eur (į šią sumą įskaitant PVM).

Asociacija Veisiejų klubas „Ąžuolas“ prašo Lazdijų rajono savivaldybės prisidėti prie projekto įgyvendinimo ir skirti 350 Eur projekto veikloms finansuoti, t. y. 5 proc. projekto vertės tinkamų finansuoti išlaidų.

Jeigu būtų skirtas finansavimas šiam projektui, planuojama, kad 2020 metais būtų vedamos paskaitos ir praktiniai užsiėmimai sveikos mitybos tema, organizuojami fizinį aktyvumą skatinantys užsiėmimai, sportiniai renginiai, sveikatingumo festivalis „Visi kartu – sveikatos ritmu“, kuris vyktų Veisiejų miesto parke, Lazdijų rajono savivaldybės gyventojams.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė